钦定古今图书集成/明伦汇编/氏族典/第175卷 > 钱朝彦
## 钦定古今图书集成/明伦汇编/氏族典/第175卷 > 钱朝彦

按《浙江通志》：朝彦，字殷求，武肃王二十二世孙也。崇
祯丁丑进士，知句容县，莅任甫数月，有饰金珠伪为
药饵以献者，朝彦立置之法，语之曰：“若欲尝令乎，心
不可欺也。”调旌德，投劾归。家贫甚，至不给晨夕，病卒
至无以殓。同郡吴宫詹太冲目之曰：“殷求矫矫，有干
霄遏云之概，而与太守喜起，雅相引重。时称武林二
钱。”